EkBass/fiwiki-20250220-pages-articles huggingface dataset:
H’K Sokil Kiova

H’K Sokil Kiova () on Ukrainan pääkaupungissa Kiovassa pelaava jääkiekkoseura. ==Historia== Neuvostoaikana Sokil pelasi vuodet 1963-1965 ja 1971-1978 Pervaja Ligassa ja vuodet 1965-1970 ja 1978-1991 Neuvostoliiton mestaruussarjassa. Neuvostoliiton kaaduttua Sokil osallistui Kansainväliseen liigaan. Samalla Sokol pelasi myös vastaperustetussa Ukrainan pääsarjassa. Venäjän kansallistettua jääkiekkosarjansa 1996 keskittyi Sokol ainoastaan Ukrainan sarjaan. Vuodesta 2004 eteenpäin Sokil on pelasi enimmäkseen naapurimaan Valko-Venäjän Ekstraligassa. Poikkuksia olivat kaudet 2007–2008 ja 2008–2009, jolloin joukkue pelasi ainoana ukrainalaisena seurana Venäjän toiseksi korkeimmalla sarjatasolla Vysšaja Ligassa. Sokilin kakkosjoukkue Sokil-2 pelasi samaan aikaan Ukrainan pääsarjassa. Sokil voitti myös ensimmäisen Tampere Cupin vuonna 1989. Seura on viime aikoina kärsinyt talousvaikeuksista, eikä sen edustusjoukkuetta saatu kasaan kaudelle 2014–2015. ==Aiheesta muualla== * Seuran verkkosivut * Eurohockey.net Sokil Kiova Luokka:Kiovan urheilu Luokka:Vuonna 1963 perustetut urheiluseurat
Matosinhos

Matosinhos on kunta Porton piirissä, Portugalissa. Siitä tuli kaupunki 1984. Sen pinta-ala on 62,2 km² ja väkiluku noin 175 500\. Matosinhosin nykyinen pormestari on Guilherme Pinto. == Freguesiat == * Matosinhos * Leça da Palmeira * Senhora da Hora * São Mamede de Infesta * Leça do Balio * Custóias * Guifões * Santa Cruz do Bispo * Perafita * Lavra ==Lähteet== == Aiheesta muualla == * Viralliset sivut Luokka:Portugalin kaupungit
Can’t Buy Me Love

Can’t Buy Me Love on Paul McCartneyn säveltämä ja sanoittama kappale (vaikkakin sen tekijöiksi on laitettu parivaljakko Lennon-McCartney). The Beatles julkaisi kappaleen viidennen brittisinglensä A-puolella, B-puolella oli kappale "You Can’t Do That". Kappale oli äänitetty 25. helmikuuta 1964 Abbey Road -studiolla Lontoossa, mutta kappaleesta oli tehty myös aiempi äänitys Pariisissa kuukautta aiemmin, kun The Beatles esiintyi Olympia- teatterissa. Kappaleesta tuli the Beatles -yhtyeen neljäs kappale, joka nousi brittilistan ykköseksi ja kolmas single, jota myytiin yli miljoona kappaletta Isossa-Britanniassa. Kappale nousi ykköseksi myös Yhdysvaltain listalla. Kappale on LP-levyllä A Hard Day’s Night. == Cover-versioita == *The Chipmunks (1964) *The Eliminators (1964) *Ella Fitzgerald (1964) *Johnny Rivers (1964) *George Martin (1964) *The Supremes (1964) *Dave "Baby" Cortez (1965) *Henry Mancini (1965) *Peter Sellers (1965) *Chet Atkins (1966) *Count Basie and his Orchestra (1966) *Cathy Berberian (1967) *Phil Seaman (1968) *David Clayton- Thomas (1973) *Horst Jankowski und sein Rias-Tanzorchester (1977) *François Glorieux (1978) *Shirley Scott & Stanley Turrentine (1978) *Stanley Turrentine (1981) *The King’s Singers (1988) *The Allen Toussaint Orchestra(1989) *Paolo Nonnis (1990) *Elena Duran, Stephane Grappelli & Laurie Holloway (1991) *John Bayless (1993) *Giovanni (1993) *Shenandoah (1995) *Blackstreet (1996) *Barbara Casini Quartet (1998) *Lisa Lauren (1998) *John Pizzarelli (1998) *Gary Smart (1998) *The Band of Irish Guards (1999) *Rod McGaha (1999) *Laurence Juber (June 13, 2000) *Jive Bunny & the Mastermixers (2001) *Betty Dylan (2002) *Michael Bublé (2005) == Lähteet == Luokka:Vuoden 1964 kappaleet Luokka:The Beatlesin kappaleet Luokka:Britannian singlelistan ykköset Luokka:Billboard Hot 100 -listan ykköset
Anssi Resko

Anssi Resko (1. heinäkuuta 1937 Viipuri – 1. huhtikuuta 2003) oli suomalainen ratamoottoripyöräilijä ja ensimmäinen suomalainen lajin MM-sarjassa ajanut ja pisteitä kerännyt kuljettaja. Resko syntyi vuonna 1937 Viipurissa. Hänen isänsä oli nyrkkeilijäpomo Valle Resko. Anssi Resko innostui moottoriurheilusta jo nuorena ja aloitti moottoripyöräilyn harrastuksen 1956. Ammatiltaan Resko oli tuolloin automyyjä, mutta hän oli jo aikaisemmin kokeillut enduroa ja vähän myöhemmin myös rallia. Moottoriurheilun lisäksi harrastuksiin kuului muun muassa uinti ja vesipallo. Ennen siirtymistään MM- sarjaan Resko oli saavuttanut 350- ja 500-kuutioisten Suomen mestaruuden vuonna 1960. 500-kuutioisten Suomen mestaruuden hän voitti myös vuosina 1961–1963. Hän ajoi tuolloin Matchlessillä, Suzukilla, Kawasakilla sekä AJS:llä. Vuonna 1961 Resko debytoi Itä-Saksan TT-ajoissa, jossa hän ajoi heti kuudenneksi Nortonilla saaden yhden MM-pisteen. Kuuden parhaan joukossa oli hänen lisäkseen muun muassa sen ajan kovia nimiä kuten kaksi ensimmäistä sijaa vallanneet Gary Hocking ja Mike Hailwood sekä Reskon edelle viidenneksi ajanut Jack Findlay. Resko oli mukana myös Ulsterissa ajetussa TT-ajoissa, jossa hän oli kymmenes. Samana vuonna hän ajoi myös toisena maaliin Päijänteen ympäriajon 250-kuutioisten kilpailussa. Hänen kautensa kruunasi Suomen Moottoriliiton annettua hänelle kultaisen ajajamerkin. Seuraavalla kaudella järjestettiin ensimmäisen kerran Suomen TT-ajot Pyynikillä. Resko sijoittui neljänneksi Alan Stepherdin, Sven Gunnarssonin ja Franta Stastnyn jälkeen Matchlessillä yli 20 000 katsojan edessä. Resko ehti lopettaa uransa muutaman kerran tuon jälkeen, mutta vuonna 1975 hän palasi MM-sarjaan 13 vuoden tauon jälkeen ja ajoi kymmenenneksi Tšekkoslovakian TT-ajoissa saaden vielä yhden MM-pisteen 38-vuotiaana. Resko ajoi urallaan kolme TT:n MM-sarjan osakilpailua, joista hän keräsi yhteensä viisi MM-pistettä. Resko kuoli aprillipäivänä 1. huhtikuuta 2003. ==Lähteet== * Nita Korhonen – Road Racing: Suomalaiset maailmalla * Anssi Reskon tilastot MotoGP:n virallisilla sivuilla ===Viitteet=== Luokka:Suomalaiset ratamoottoripyöräilijät Luokka:Vuonna 1937 syntyneet Luokka:Vuonna 2003 kuolleet
Lasten aarreaitta

Lasten aarreaitta on Gummerus Oy:n julkaisema viisiosainen kokoelmasarja runoja, loruja ja satuja lapsille kerrottaviksi. Kirjat ovat toimittaneet Tauno Karilas ja Olli Nuorto, kuvittaneet Doris Bengtström, Eila Koskinen- Krusberg ja Helga Sjöstedt. Runot on valinnut, mukaillut ja riimitellyt Tauno Karilas, joka on myös suomentanut useita satuja. Valikointi on toimittajain yhteistyön tulos. Useimmat vieraskieliset sadut on suomentanut Olli Nuorto. Päällyskuva on Helga Sjöstedtin, etulehtien kuvat Valma Raimelan. Alkuperäiset kirjat ilmestyivät 1951–1954, osista 1–4 on julkaistu myöhemmin uusia painoksia.Fennica, viitattu 21.7.2012 ==Lähteet== Luokka:Suomalaiset lastenkirjat Luokka:Suomalaiset runokokoelmat
Teresa Salgueiro

Teresa Salgueiro (s. 8. tammikuuta 1969, Amadora) on portugalilainen laulaja. Hän on toiminut Madredeus-yhtyeessä vuodesta 1987 lähtien. Nuorena Salgueiro lauloi Lissabonin kaduilla ja kapakoissa portugalilaista fadoa ja brasilialaista bossa novaa. Hän liittyi Madredeukseen vuonna 1987 tutustuttuaan kitaristi-tuottaja Pedro Ayres Magalhãesiin. Madredeus on julkaissut yksitoista albumia ja esiintynyt eri puolilla maailmaa. Salgueiro esiintyi vuonna 1994 Wim Wendersin elokuvassa Lisbon Story. Lisäksi hän on laulanut Carlos Nuñezin ja António Chainhon levyillä. Hänen ensimmäinen soololevynsä Obrigado ilmestyi 2005. == Aiheesta muualla == * Teresasalgueiro.com * Teresa Salgueiro Allmusic.comissa Luokka:Fadistat Luokka:Vuonna 1969 syntyneet Luokka:Elävät henkilöt
Anisotrooppinen suodatus

Anisotrooppinen suodatus (anisotropic filtering, lyhennettynä AF) on 3D-grafiikassa käytetty tekniikka, jolla voidaan parantaa tekstuurien laatua pinnoilla, jotka ovat kaltevassa kulmassa ja kaukana kamerasta. Anisotrooppisessa suodatuksessa pikselille väriarvoa laskettaessa otetaan huomioon viereisten pikselien värit ja perspektiivi. Anisotrooppinen suodatus poistaa aliasoitumista bilineaarisen ja trilineaarisen suodatuksen tavoin, mutta prosessissa syntyy vähemmän sumenemista ja täten lopputulos on tarkempi ja terävämpi. Anisotrooppinen suodatus on laskennallisesti suhteellisen raskasta ja vaatii paljon kaistanleveyttä. Siitä tuli kuluttajatason näytönohjainten ominaisuus vasta 1990-luvun lopulla, ja se on nykyaikaisten näytönohjainten yleinen ominaisuus, jonka käyttäjä voi ottaa käyttöön ajurien asetuksista tai videopeleissä ohjelmointirajapintojen kautta. == Lähteet == Luokka:Tietokonegrafiikka
Francisco Ribeiro

Francisco Ribeiro (15. maaliskuuta 1965 – 14. syyskuuta 2010) oli portugalilainen sellisti, joka soitti fado-yhtye Madredeuksessa. Hän on myös säveltänyt ja sanoittanut yhtyeen kappaleita. Ribeiro opiskeli sellonsoittoa Lissabonin konservatoriossa. Hän oli kitaristi Pedro Ayres Magalhãesille ennestään tuttu ja liittyi hänen pyynnöstään Madredeukseen syyskuussa 1986, mutta lähti yhtyeestä vuonna 1997. Ribeiro soitti Wim Wendersin vuonna 1994 ensi-iltansa saaneen Lisbon Story -elokuvan soundtrackillä. Ribeiro oli mukana viidellä Madredeuksen levyllä: Os dias de Madredeus (1987), Existir (1990), Lisboa (1992), O Espírito da Paz (1994) ja Ainda (1995). Ribeiro kuoli maksasyöpään syyskuussa 2010, 45-vuotiaana. == Lähteet == == Aiheesta muualla == * Francisco Ribeiro allmusic.comissa Luokka:Portugalilaiset sellistit Luokka:Portugalilaiset lauluntekijät Luokka:Vuonna 1965 syntyneet Luokka:Vuonna 2010 kuolleet
Petr Svoboda

Petr Svoboda (s. 14. helmikuuta 1966 Most, Tšekkoslovakia) on entinen tšekkiläinen jääkiekkoilija. Svoboda oli ensimmäinen tšekkiläinen, joka on pelannut NHL:ssä yli tuhat peliä. Hän pelasi urallaan Montreal Canadiensissa, Buffalo Sabresissa, Philadelphia Flyersissa ja Tampa Bay Lightningissa. Hän oli voittamassa Stanley Cupia Montrealin joukkueessa 1986. Svoboda ratkaisi Tšekille olympiakullan 1998 Naganossa tekemällä voittomaalin Venäjän verkkoon olympiafinaalissa. ==Tilastot== 1982–83 HC Litvínov ČSHL 4 0 0 0 2 JEM 5 0 0 0 8 1983–84 HC Litvínov ČSHL 18 3 1 4 20 JMM 7 0 4 4 16 HC Litvínov jun. 22 12 20 32 - JEM 5 1 1 2 16 1984–85 Montreal Canadiens NHL 73 4 27 31 65 7 1 1 2 12 1985–86 Montreal Canadiens NHL 73 1 18 19 93 8 0 0 0 21 1986–87 Montreal Canadiens NHL 70 5 17 22 63 14 0 5 5 10 1987–88 Montreal Canadiens NHL 69 7 22 29 149 10 0 5 5 12 1988–89 Montreal Canadiens NHL 71 8 37 45 147 21 1 11 12 16 1989–90 Montreal Canadiens NHL 60 5 31 36 98 10 0 5 5 7 1990–91 Montreal Canadiens NHL 60 4 22 26 52 2 0 1 1 2 1991–92 Montreal Canadiens NHL 58 5 16 21 94 Buffalo Sabres NHL 13 1 6 7 52 7 1 4 5 6 1992–93 Buffalo Sabres NHL 40 2 24 26 59 1993–94 Buffalo Sabres NHL 60 2 14 16 89 3 0 0 0 4 1994–95 HC Litvínov ČEL 8 2 0 2 50 Buffalo Sabres NHL 26 0 5 5 60 Philadelphia Flyers NHL 11 0 3 3 10 14 0 4 4 8 1995–96 Philadelphia Flyers NHL 73 1 28 29 105 12 0 6 6 22 1996–97 Philadelphia Flyers NHL 67 2 12 14 94 16 1 2 3 16 1997–98 Philadelphia Flyers NHL 56 3 15 18 83 3 0 1 1 4 OK 6 1 1 2 39 1998–99 Philadelphia Flyers NHL 25 4 2 6 28 Tampa Bay Lightning NHL 34 1 16 17 53 1999–00 Tampa Bay Lightning NHL 70 2 23 25 170 2000–01 Tampa Bay Lightning NHL 19 1 3 4 41 17 kautta Yhteensä NHL 1028 58 341 399 1605 127 4 45 49 135 ==Lähteet== * * * Luokka:Tšekkiläiset jääkiekkoilijat Luokka:Tšekkiläiset olympiavoittajat Luokka:Montreal Canadiensin varaamat pelaajat Luokka:Toronto Maple Leafsin varaamat pelaajat Luokka:Vuonna 1966 syntyneet Luokka:Elävät henkilöt
Thrasybulos

Thrasybulos (, noin 440 eaa. - 388 eaa.) oli ateenalainen sotapäällikkö ja demokraattinen johtaja. Vuonna 411 eaa. Ateenassa tapahtui oligarkkien vallankaapaus. Ateenan laivaston jäsenet valitsivat Thrasybuloksen johtajakseen Samoksella ja saivat pian oligarkit kukistettua. Thrasybuloksen ansiosta ateenalainen luopio Alkibiades sai palata ateenalaisten pariin. Thrasybulos johti Ateenan laivastoa voitokkaasti Kynosseman ja Kyzikoksen taisteluissa. Sen jälkeen kun Ateena kärsi tappion peloponnesolaissodassa Spartaa vastaan Thrasybulos johti demokraattien vastarintaa niin sanottuja kolmekymmentä tyrannia vastaan. Demokratia palautettiin Ateenaan taas vuonna 403 eaa., mutta Thrasybulos menetti pian johtoasemansa Arkhinokselle. Korintin sodan aikana Thrasybulos johti laivastoa joka valtasi Hellespontoksen ja muun muassa Byzantionin. Vuonna 388 eaa. Thrasybulos sai surmansa erään kahakan aikana. Luokka:Antiikin kreikkalaiset sotilaat
Aku Ankan juhlasarjat 3

Aku Ankan juhlasarjat 3 on Carl Barksin tarinoita sisältävän Aku Ankan juhlasarjat -kirjasarjan kolmas osa. Myös kolmas kirja sisältää sekalaisen luettelon Barksin tarinoita. Noin puolet on 1940-luvulta ja puolet 1960-luvulta. Mukana on myös yksi 1950-luvulla tehty tarina. Kirjassa oli yksi ennen Suomessa julkaisematon tarina Liekkimies (The Firebug) sekä monta muuta, joista Suomessa oli ennen kirjan julkaisua julkaistu vain lyhennetty tai sensuroitu versio. Tämän kirjan kansikuvana on Barksin öljyvärityö Compleat Golfer vuodelta 1975. Esipuheena on Pekka Tuliaran kirjoittama Ankkamestari sensuurin hampaissa, jossa käydään läpi Barksin tarinoiden kokemaa sensuuria. Kirjassa on 172 sivua. == Tarinat == Tarinakoodi Suomenkielinen nimi Alkukielinen nimi Suomentaja Sivuja W WDC 42-02 Leijat Kite Weather Markku Saarinen 7 W WDC 57-02 Rautanokkatikka Pecking Order Aku Ankan toimitus 10 W WDC 58-02 Suuri kanjoni Taming the Rapids Aku Ankan toimitus 8 W OS 108-02 Liekkimies The Firebug Markku Kivekäs 13 W WDC 89-02 Yövartija vain Watching the Watchman Aku Ankan toimitus 10 W WDC 90-02 Lennätinlähetit Wired Aku Ankan toimitus 10 W US 14-02 Tsingis-kaanin kruunu The Lost Crown of Genghis Khan Aku Ankan toimitus 19 W US 29-04 Vaskervillen koira Hound of the Whiskervilles Aku Ankan toimitus 8 W WDC 277-01 Lemmikkieläinten paraati The Duckburg Pet Parade Aku Ankan toimitus 10 W US 42-02 Kun on millä mällätä... The Case of the Sticky Money Aku Ankan toimitus 20 W US 51-01 Vihreä oli salaattini How Green Was My Lettuce Aku Ankan toimitus 15 W US 52-01 Peruukkivillitys The Great Wig Mystery Aku Ankan toimitus 20 W US 53-01 Avaruuden postiljooni Interplanetary Postman Aku Ankan toimitus 15 Luokka:Carl Barks -kokoelmat Luokka:Vuoden 1993 kirjat
CompactFlash

CompactFlash (CF) on muistikortti, jota käytetään kannettavissa elektroniikkalaitteissa. Tyypillisesti tallennusvälineenä käytetään flash- muistia. Ensimmäisenä Compact Flash -muistikortteja valmisti SanDisk vuonna 1994. Kortteja on olemassa kaksi päätyyppiä: tyyppi I (CF Type I) ja paksumpi tyyppi II (CF Type II). Tyypillisesti flash-muistilla toteutetut kortit ovat tyyppiä I ja Microdrive-kiintolevyt sekä osa vanhemmista muistikorteista tyyppiä II. Käytettäviä siirtonopeuksia on määritelty kolme: alkuperäinen CF, CF High Speed (CF2.0) sekä uusin ja nopein CF3.0. Compact Flash oli ensimmäisiä flash-muisteja jotka kilpailivat aiempien ja suurempien PC Card Type I -muistikorttien kanssa. Se perustui alun perin Intelin NOR-tekniikalla toteutettuun flash-muistiin, vaikkakin se korvattiin myöhemmin NAND- tekniikalla. Syynä Compact Flashin menestykseen on ollut hyvä hinta–tallennuskapasiteetti-suhde sekä suurempikapasiteettisten korttien parempi saatavuus verrattuna muihin muistikorttityyppeihin. Compact Flash -kortti voidaan liittää sovittimen avulla PC Card -paikkaan ja muistikortinlukijan avulla moniin yleisimmistä liitäntäporteista kuten USB- ja FireWire-portteihin. Suuremman fyysisen kokonsa vuoksi monet myöhemmin ilmestyneet pienempien korttityyppien edustajat voidaan liittää sovittimen avulla suoraan Compact Flash -korttipaikkaan, mukaan lukien Secure Digital, MultiMediaCard, Memory Stick Duo, xD-Picture Card ja SmartMedia. == Fyysiset mitat == CompactFlash -korttien mitat ovat seuraavanlaiset: *tyyppi I: 43 × 36 × 3,3 mm *tyyppi II: 43 × 36 × 5 mm Ainoa ero on siis korkeus. Liittimet ovat molemmissa samanlaiset, joten tyypin I kortin voi aina vaihtaa tyypin II tilalle. Toisin päin vaihdon voi tehdä, jos kortin paikan yläpuolella on tarvittavat 1,7 mm tilaa. == Siirtonopeudet == Kerroin Nopeus (MB/s) 6x 0,9 32x 4,8 40x 6,0 66x 10,0 100x 15,0 133x 20,0 150x 22,5 200x 30,0 266x 40,0 280x 42,0 300x 45,0 333x 50,0 400x 60,0 433x 65,0 600x 90,0 666x 100,0 == Aiheesta muualla == * CompactFlash Association Luokka:Muistit Luokka:Digitaaliset tallennusmediat Luokka:Valokuvausalan tuotemerkit
Almada

Almada on kunta Setúbalin piirissä, Portugalissa. Sen pinta-ala on 70,2 km² ja väkiluku noin 174 000\. Almadan nykyinen pormestari on Joaquim Judas. Jalkapalloilija Luís Figo ja hip hop -yhtye Da Weasel ovat kotoisin Almadasta. == Pitäjät == * Almada * Cacilhas * Caparica * Charneca da Caparica * Costa da Caparica * Cova da Piedade * Feijó * Laranjeiro * Pragal * Sobreda * Trafaria ==Lähteet== == Aiheesta muualla == * Viralliset sivut Luokka:Portugalin kaupungit Luokka:Lissabonin alue
Jogo do pau

Jogo do pau ("keppipeli") on perinteinen portugalilainen kamppailulaji, joka kehittyi maan pohjoisosissa Minhon ja Trás-os-Montesin alueilla. Se on nyttemmin menettänyt suosiotaan, mutta sitä edistävät yhä Portugalilainen jogo de pau -liitto (Federação Portuguesa de Jogo do Pau) ja Portugalin kansallinen jogo de pau -liitto (Federação Nacional do Jogo do Pau Português). Lajin uskotaan syntyneen paimenten keskuudessa. He kantoivat paimensauvaa mukanaan apuna vaikeakulkuisessa maastossa ja lauman suojelemiseksi. ==Aiheesta muualla== * Jogo do Pau Training * Photos * Luokka:Portugalin urheilu Luokka:Taistelulajit
Västeråsin valtiopäivät

Västeråsin valtiopäivät olivat vuonna 1527 Västeråsin linnassa pidetyt valtiopäivät, jossa Ruotsin kuningas Kustaa Vaasa vaihdatti valtion uskonnon luterilaiseksi ja Ruotsi irtaantui katolilaisesta uskosta. Samalla määrättiin, että suuri osa kirkon omaisuudesta piti luovuttaa kruunulle. Västeråsin ordinanti, korosti pappien ja maallikkojen yhdenvertaisuutta lain edessä ja rajoitti kirkollista tuomio-oikeutta. Päätettiin, että "Jumalan sanaa on puhtaana saarnattava valtakunnassa". ==Katso myös== * Västeråsin resessi * Västeråsin valtiopäivät 1544 == Lähteet == Luokka:Ruotsin säätyvaltiopäivät Luokka:Västeråsin historia Luokka:1527
Danzig-trilogia

Danzig-trilogia (Danziger Trilogie) on saksalaisen kirjailijan Günter Grassin kolmen itsenäisen romaanin sarja. Sen tapahtumat sijoittuvat Danzigin kaupunkiin (nykyinen Gdańsk) ja pääosin natsivallan aikoihin. Grass kuvaa romaaneissaan kotikaupunkinsa historiaa ja sotatapahtumia. Sarjaan kuuluvat romaanit ovat: *Peltirumpu (Die Blechtrommel), julkaistu 1959 *Kissa ja hiiri (Katz und Maus), julkaistu 1961 *Koiranvuosia (Hundejahre), julkaistu 1963 == Kirjallisuutta == * * Luokka:Saksalaiset romaanit Luokka:Kirjasarjat
Peisandros Spartalainen

Peisandros (, ; 400-luku–395 eaa.) oli spartalainen laivaston päällikkö Korintin sodan aikana. Hän oli Spartan kuningas Agesilaos II:n velipuoli. Vuonna 395 eaa. Agesilaos nimitti kokemattoman Peisandroksen johtamaan Spartan laivastoa Aigeianmerellä. Ateenalaisen Kononin johtama persialainen laivasto kukisti kuitenkin spartalaiset samana vuonna käydyssä Knidoksen taistelussa. Peisandros menehtyi taistelussa. Luokka:Antiikin kreikkalaiset sotilaat
Arthur Pigou

Arthur Cecil Pigou (18. marraskuuta 1877 – 7. maaliskuuta 1959) oli englantilainen ekonomisti, joka tunnetaan erityisesti hyvinvoinnin taloustiedettä () käsittelevästä tutkimustyöstään. Pigou opiskeli Alfred Marshallin johdolla Cambridgen yliopistossa ja myöhemmin seurasi Marshallia yliopiston poliittisen taloustieteen professorina. Tässä tehtävässä Pigou toimi vuosina 1908-1943\. Pigoun tunnetuimpiin tutkimuksiin kuuluu hänen kielteisten ulkoisvaikutusten korjaamiseen suunnittelemansa vero. Näistä nykyisin haittaveroiksi kutsuttavista veroista käytetään myös nimitystä Pigoun verot. ==Tärkeimmät teokset== *The Economics of Welfare, 4th ed. 1932.ISBN 0-7658-0739-4 *Keynes's General Theory: A Retrospective View. 1950. *The Political Economy of War. 1921. *The Theory of Unemployment. 1933. *Unemployment. 1914. *Wealth and Welfare. 1912. Luokka:Brittiläiset taloustieteilijät Luokka:Brittiläiset professorit Luokka:Cambridgen yliopiston professorit Luokka:Vuonna 1877 syntyneet Luokka:Vuonna 1959 kuolleet
Per Wahlöö

Per Fredrik Wahlöö (5. elokuuta 1926 Halland, Ruotsi – 22. kesäkuuta 1975 Malmö, Ruotsi) oli ruotsalainen kirjailija, lehtimies ja kääntäjä. Nuorena vasemmistoradikaalina Wahlöö kirjoitti muutaman yhteiskunnallisia teemoja käsittelevän romaanin ennen kuin 1960-luvun puolivälissä alkoi tuottaa rikosromaaneja yhdessä elämänkumppaninsa Maj Sjöwallin (1935–2020) kanssa. Sjöwall ja Wahlöö kirjoittivat yhteistyönä kymmenosaisen, hyvinvointiyhteiskunnan ongelmiin syvälle pureutuvan poliisiromaanisarjan, josta tuli käsite rikoskirjallisuudessa. Koko sarja on suomennettu. Näissä teoksissa rikoksia ratkoo komisario Martin Beck joukkoineen. Useita kirjoja on filmattu. ==Tuotanto== ===Wahlöö=== * Himmelsgeten (1959) * Vinden och regnet (1961) * Lastbilen (1962) * Uppdraget (1963) * Mord på 31:a våningen (1964) * Det växer inga rosor på Odenplan (1964) * Generalerna (1965) * Stälspranget (1968) ===Sjöwall & Wahlöö=== * Roseanna (alkuperäisteos ilmestyi 1965, suomennos 1969) * Mies, joka hävisi savuna ilmaan (1966, 1967) * Mies parvekkeella (1967, 1980) * Bussimurha (1968, 1972) * Kadonnut paloauto (1969, 1980) * Missä viipyy poliisi (1970, 1974) * Komisario Beck tähtäimessä (1971, 1974) * Suljettu huone (1972, 1981) * Poliisimurha (1974, 1978) * Terroristit (1975, 1980) Luokka:Ruotsalaiset rikoskirjailijat Luokka:Vuonna 1926 syntyneet Luokka:Vuonna 1975 kuolleet
...ja tapahtui niinä päivinä

...ja tapahtui niinä päivinä on vuonna 1984 ilmestynyt Yön livealbumi, joka äänitettiin Helsingin Tavastia-klubilla saman vuoden huhtikuussa. Levystä julkaistiin rajoitettu 14 000 kappaleen painos, josta 8 000 oli kasetteja. Lisäksi se sisältyy bonuksena vuonna 1993 ilmestyneeseen Nuorallatanssija- albumin CD-versioon. Levy äänitettiin Tavastialla kahden illan aikana 4.–5. huhtikuuta 1984. Ensimmäisestä konsertista ei kuitenkaan saatu lainkaan julkaisukelpoista materiaalia, Olli Lindholmin mukaan syynä oli yhtyeen yliampuva ja uhoava esiintyminen.Lindholm, Olli ja Rantanen, Ilpo: Yhden Yön tarina, s. 65, WSOY 2007. ISBN 978-951-0-32853-8. Yön omien laulujen lisäksi albumilla on mukana versiot Kirkan hitistä Hetki lyö sekä Kollaa kestää -yhtyeen samannimisestä kappaleesta. Levyn kappaleista yhtäkään ei ole mukana Yön studioalbumeilla, mutta osa on julkaistu singlen B-puolina sekä myöhemmin kokoelmilla Yön pimeä puoli (1998) ja Yön valoisa puoli (2006). Puoli vuotta aiemmin julkaistuun ensilevyyn Varietee verrattuna materiaali on selvästi rock-henkisempää ja jopa punk-vaikutteista. Albumin kansikuva on otettu Tavastian sijaan Tampereen ylioppilastalolta. == Kappaleet== ;A-puoli # # # # ;B-puoli # # # # # == Muusikot == * Olli Lindholm – laulu * Jani Viitanen – kitara * Juha Rauäng – basso * Veikko Lehtiranta – rummut, laulu (A2) * Jussi Hakulinen – kosketinsoittimet, laulu (A3, B5) ==Lähteet== *YÖ: ...JA TAPAHTUI NIINÄ PÄIVINÄ Finnmusic. ===Viitteet=== == Aiheesta muualla == * ...ja tapahtui niinä päivinä discogs.com -sivustolla Luokka:Yön albumit Luokka:Vuoden 1984 konserttitallenteet
Myrskyn jälkeen (Yön albumi)

Myrskyn jälkeen on marraskuussa 1985 ilmestynyt Yön kolmas studioalbumi. Se on ensimmäinen levy, jonka Yö teki ilman edellisenä kesänä yhtyeestä eronnutta Jussi Hakulista. Hänen tilalleen oli uudeksi jäseneksi liittynyt kitaristi Markku Petander. Hakulinen oli aikaisemmin säveltänyt ja sanoittanut Yön kappaleet, mutta nyt kaikki sävellykset on merkitty yhtyeen nimiin ja sanoitukset on tehnyt yhtä lukuun ottamatta Olli Lindholm. Todellisuudessa sävellykset ovat kuitenkin Yön yksittäisten jäsenten tekemiä, mutta ne kreditoitiin yhteisellä päätöksellä koko yhtyeelle. Esimerkiksi "Niin paljon me teihin luotettiin" ja "Enkelille" ovat Lindholmin sävellyksiä. Tavasta luovuttiin Yön seuraavan albumin jälkeen. Kyseessä on myös yhtyeen ensimmäinen levy, jonka tuottajana toimi T. T. Oksala. Lindholm on myöhemmin kertonut, että albumin valmistuminen on suureksi osaksi Oksalan ansiota.Lindholm, Olli ja Rantanen, Ilpo: Yhden Yön tarina, s. 82–83, 89. WSOY 2007. ISBN 978-951-0-32853-8. == Listamenestys == Levy nousi ilmestyttyään listoille kuuden viikon ajaksi mutta ei kuitenkaan ollut samanlainen menestys kuin yhtyeen kaksi ensimmäistä timanttia ja kultaa myynyttä albumia. Korkeimmillaan se oli sijalla 13 joulukuussa 1985.Listat 1985 Populaarimusiikin museo Pomus. Viitattu 21.4.2015. == Singlet == Albumilta julkaistiin singleinä kappaleet Niin paljon me teihin luotettiin ja Enkelille. Lisäksi Tuhat kilometriä luotasi ilmestyi Leijat-singlen B-puolella. == Kappaleet == Kaikki sävellykset Yö ja sanoitukset Olli Lindholm, paitsi Onnellinen perhe sanat Pelle Miljoona. ;A-puoli # # # # # ;B-puoli # # # # == Muusikot == ;Yö *Olli Lindholm – laulu *Jani Viitanen – kitara, taustalaulu *Markku Petander – kitara, taustalaulu *Juha Rauäng – basso, kitara, taustalaulu *Veikko Lehtiranta – rummut, taustalaulu ;Vierailijat *T. T. Oksala – kitara == Lähteet == *YÖ: Myrskyn jälkeen Finnmusic. ===Viitteet=== == Aiheesta muualla == * Myrskyn Jälkeen discogs.com -sivustolla Luokka:Yön albumit Luokka:T. T. Oksalan tuottamat albumit Luokka:Vuoden 1985 albumit
Ronald Coase

Ronald Harry Coase (29. joulukuuta 1910 Lontoo – 2. syyskuuta 2013 Chicago, Illinois, Yhdysvallat) oli brittiläinen taloustieteilijä, joka sai vuoden 1991 Nobelin taloustieteen palkinnon. Coase tunnettiin erityisesti transaktiokustannuksia käsittelevästä vuonna 1937 julkaistusta artikkelistaan The Nature of the FirmCoase, Ronald Harry (1937): "The Nature of the Firm", Economica, New Series, Vol. 4, No. 16 (Nov., 1937) , pp. 386-405, (pdf-versio ), joka on ensimmäinen nykyaikaisen taloustieteen teoria yritysten olemassaolon syistä. Myös Coasen ulkoisvaikutuksiin liittyvä tutkimus, erityisesti vuonna 1960 julkaistu ”The Problem of Social Cost”Coase, Ronald Harry (1960): "The Problem of Social Cost", Journal of Law and Economics, v. 3, no. 1 pp. 1-44, (pdf-versio ), jossa Coase esitti, että tarkoin määritellyt omistusoikeudet voivat ratkaista ulkoisvaikutuksiin liittyviä ongelmia, oli alallaan uraauurtavaa. == Katso myös == * Coasen pingviini * Coasen huutokaupat on käsitelty artikkelissa ulkoisvaikutus. == Lähteet == == Aiheesta muualla == * Coase Nobel-säätiön sivuilla. Luokka:Brittiläiset taloustieteilijät Luokka:Nobelin taloustieteen palkinnon saajat Luokka:Vuonna 1910 syntyneet Luokka:Vuonna 2013 kuolleet Luokka:Yli satavuotiaiksi eläneet brittiläiset
Äänet

Äänet on vuonna 1986 ilmestynyt Yön neljäs studioalbumi. Singleinä siltä julkaistiin kappaleet Lasisilmä ja Viisi kaunista yötä. Musiikillisesti albumilta erottuvat mahtipontiset soundit, jotka sisältävät jopa kuusi päällekkäin äänitettyä kitararaitaa. Niiden esikuvana oli brittiläinen Big Country, jonka konsertissa yhtyeen jäsenet olivat käyneet juuri ennen studiosessioiden alkua. Olli Lindholmin mukaan lopputulos kuulostaa levyllä komealta, mutta kappaleita oli mahdotonta soittaa samalla tavalla livenä vain kahden kitaran voimin. Levyn kannen on suunnitellut Kari Riipinen. Lauluista Lindholm kirjoitti yhden (Ääni) yhdessä Pelle Miljoonan kanssa ja kahden (Lasisilmä ja Et ole liian villi oppimaan) sanat puolestaan ovat Juice Leskisen käsialaa, vaikka ne hänen toivomuksestaan onkin merkitty Lindholmille. Sävellykset on Yön edellisen albumin tavoin merkitty koko yhtyeen nimiin. Todellisuudessa ne ovat kuitenkin yksittäisten jäsenten tekemiä, esimerkiksi On kaikki kaunista nyt -kappale on kitaristi Markku Petanderin sävellys. Poko Rekordsin toimitusjohtajan Epe Heleniuksen määräyksestä yhtye luopui tavasta seuraavalla studioalbumillaan.Lindholm, Olli ja Rantanen, Ilpo: Yhden Yön tarina, s. 88–89. WSOY 2007. ISBN 978-951-0-32853-8. Levyn kappaleista Et ole liian villi oppimaan on tehty tilautyönä Työvoimaministeriön samannimiselle opetusvideolle, jolla markkinoitiin nuorille elintarviketeollisuutta ja sen tarjoamia ammatteja.Et ole liian villi oppimaan Elonet. Viitattu 24.4.2015. Yön osuus videolle kuvattiin Paasivaara-yhtymän margariinitehtaalla. Äänet ei ollut suuri myyntimenestys. Suomen albumilistalla se nousi parhaimmillaan sijalle 28 joulukuussa 1986.Listat 1986 Populaarimusiikin museo Pomus. Viitattu 24.4.2015. == Kappaleet == Kaikki sävellykset Yö ja sanoitukset Olli Lindholm, paitsi B1 Olli Lindholm / Pelle Miljoona. ;A-puoli # Viisi kaunista yötä – 4:39 # Unessa – 3:49 # Arpa on heitetty? – 4:54 # Lasisilmä – 4:17 # Tämä pieni kylä – 3:33 ;B-puoli # Ääni – 3:16 # On kaikki kaunista nyt – 5:09 # Et ole liian villi oppimaan – 3:32 # Minä rakastan sinua nyt – 4:07 # Aivan pieni rakkauslaulu – 3:53 # Hyvää yötä – 1:54 == Muusikot == ;Yö *Olli Lindholm – laulu *Markku Petander – kitara *Jani Viitanen – kitara *Juha Rauäng – basso *Veikko Lehtiranta – rummut ;Vierailijat *Salla Mertsalo – viulu (B6) == Lähteet == *YÖ: Äänet Finnmusic. *Äänet-albumin kansilehti ===Viitteet=== == Aiheesta muualla == * Äänet discogs.com -sivustolla Luokka:Yön albumit Luokka:T. T. Oksalan tuottamat albumit Luokka:Vuoden 1986 albumit
Poko klassikot (Yö)

Poko klassikot on vuonna 1987 ilmestynyt Yön kokoelma-albumi. Se kuuluu Poko Rekordsin kymmenvuotisjuhlansa kunniaksi julkaisemaan Poko klassikot -sarjaan, jossa samaan aikaan ilmestyi yhteensä kolmentoista eri artistin kokoelmalevyt. Ne tulivat kauppoihin normaalihintaista halvempina minialbumeina, jotka sisälsivät 4–6 Epe Heleniuksen valitsemaa kappaletta. Yön kokoelmalta löytyy kaksi kappaletta albumilta Varietee (1983) ja yksi kappale albumilta Äänet (1986) sekä vain singleinä julkaistut Kuorotyttö (1985) ja Tia-Maria (1987), joka tuli mukaan myös tammikuussa 1988 ilmestyneelle yhtyeen uudelle studioalbumille Lanka palaa. == Kappaleet == ;A-puoli # # # ;B-puoli # # == Lähteet == *YÖ: Poko klassikot Finnmusic. == Aiheesta muualla == * Poko klassikot discogs.com -sivustolla Luokka:Yön albumit Luokka:Vuoden 1987 kokoelma-albumit
Maia

Maia tai Maïa voi tarkoittaa seuraavia: * Maia, kreikkalaisen ja roomalaisen mytologian hahmo * Maia, Plejadien tähti * Maia, Richard Adamsin romaani * Maia, kaupunki Portugalissa * Maia, pitäjä Ribeira Grandella Azoreilla * Maia, lähiö Dunedinissa, Uudessa-Seelannissa * Maia, Ruggero Leoncavallon ooppera * maiar, J. R. R. Tolkienin teoksissa esiintyvä fiktiivinen rotu * Maia tai Maïa, sukunimenä: ** Arthur Maia (1992–2016), brasilialainen jalkapalloilija ** Bastien Maïa (s. 1997), ranskalainen jääkiekkoilija ** Beatriz Haddad Maia (s. 1996), brasilialainen tennispelaaja. ** Demian Maia (s. 1977), brasilialainen vapaaottelija ** Emilio Joaquim da Silva Maia (1808–1859), brasilialainen fyysikko ja lintutieteilijä ** Francisco do Rêgo Maia (1849–1928), brasilialainen katolinen arkkipiispa ** Maria do Couto Maia-Lopes (1890–2005), portugalilainen maailman vanhimpiin kuulunut henkilö ** Thiago Maia (s. 1997), brasilialainen jalkapalloilija ==Katso myös== * Maya
Lissabonin alue

Lissabonin alue () on yksi Portugalin NUTS II -alueista. Vuoteen 2002 saakka se tunnettiin nimellä Lisboa e Vale do Tejo. NUTS III jakaa Lissabonin alueen edelleen kahteen pienempään alueeseen: Suur-Lissaboniin ja Setúbalin niemimaahan. Lissabonin alueen pinta-ala on 2 567 km² ja väkiluku 2 821 876 (2011). Sen rajat ovat käytännössä miltei samat kuin Lissabonin metropolialueen. ==Lähteet== *
Lanka palaa

Lanka palaa on tammikuussa 1988 ilmestynyt Yön viides studioalbumi. Sen ensimmäinen single ”Tia-Maria” äänitettiin ja julkaistiin jo lähes vuotta aikaisemmin, jonka jälkeen kitaristi Markku Petander ilmoitti eroavansa yhtyeestä. Hän oli mukana vielä kesällä 1987 ilmestyneellä singlellä ”Tää kesä”, kunnes uudeksi kitaristiksi pestattiin Juha Mielonen.Lindholm, Olli ja Rantanen, Ilpo: Yhden Yön tarina, s. 99–104. WSOY 2007. ISBN 978-951-0-32853-8. Albumi nousi listoille helmikuussa kuuden viikon ajaksi ja oli korkeimmillaan sijalla 20.Listat 1988 Populaarimusiikin museo Pomus. Viitattu 24.4.2015. Vaikka levy sisälsi tulevia klassikoita, kuten ”Tia-Maria” ja ”Laulu rakkaudelle”, alkoi albumista Yön useita vuosia kestänyt alamäki, joka näkyi paitsi taiteellisesti, myös yhtyeen suosiossa. == Kappaleet == ;A-puoli # # # # # # ;B-puoli # # # # # == Muusikot == ;Yö *Olli Lindholm – laulu *Juha Mielonen – kitara *Markku Petander – kitara (A5) *Jani Viitanen – kitara *Juha Rauäng – basso, taustalaulu *Veikko Lehtiranta – rummut, taustalaulu ;Vierailijat *Pedro Hietanen – haitari (A6) *Giddyups – taustalaulut (B2) == Lähteet == *YÖ: Lanka palaa Finnmusic. ===Viitteet=== == Aiheesta muualla == * Lanka palaa discogs.com -sivustolla Luokka:Yön albumit Luokka:T. T. Oksalan tuottamat albumit Luokka:Vuoden 1988 albumit
Pieni merenneito

thumb|220px|Pieni merenneito. Vilhelm Pedersenin (1820–1859) kuvitusta satuun. Pieni merenneito () on tanskalaisen satukirjailija H. C. Andersenin kirjoittama satu, joka kertoo rakastuneesta merenneidosta. Andersen kirjoitti sadun vuonna 1836, ja se julkaistiin seuraavana vuonna. Satu perustuu löyhästi saksalaiseen Undine-novelliin vuodelta 1811. ==Juoni== Pieni merenneito pelastaa prinssin hukkumiselta ja rakastuu tähän. Päästäkseen prinssinsä luo merenneito myy kielensä merinoidalle vaihtaakseen pyrstönsä jalkoihin ja voidakseen nousta maan päälle. Merenneidon on saatava prinssi rakastumaan itseensä, tai muuten hän kuolee ja muuttuu meren vaahdoksi. Maalla ollessaan merenneidon jokainen askel on kuin kävelisi veitsenterien päällä, mutta hän onnistuu silti hurmaamaan prinssin herkällä tanssillaan. Prinssikin on etsinyt hartaasti kaunista pelastajaansa, mutta koska merenneito ei kykene puhumaan, kosii prinssi toista naista luullen tätä auttajakseen. Prinssin häitä edeltävänä yönä surun murtama merenneito tapaa vanhemmat sisarensa, jotka tuovat viestin merinoidalta; mikäli merenneito työntäisi veitsen prinssin sydämeen ja tiputtaisi tämän verta jaloilleen, saisi hän pyrstönsä takaisin ja voisi palata takaisin mereen. Merenneito ei kuitenkaan kykene surmaamaan hänelle niin rakasta prinssiä, vaan hän päätyy tekemään itsemurhan heittäytymällä laivan kannelta mereen, jolloin hänestä tulee meren vaahtoa. Merenneito ei yllätyksekseen kuitenkaan lakkaa olemasta, vaan hän saa epäitsekkään luonteensa vuoksi jäädä elämään henkenä, ilman tyttärenä. Toiset ilman tyttäret lupaavat, että kolmesataa vuotta hyvää tehtyään voi merenneito vielä ansaita itselleen ihmisen kuolemattoman sielun sekä paikan Jumalan valtakunnassa. ==Sovitukset== Alkuperäisestä sadusta on myöhemmin tehty lukuisia sovituksia, joista tunnetuin lienee Disneyn tuottama animaatioelokuva Pieni merenneito vuodelta 1989. Disneyn filmatisointi perustuu Andersenin satuun vain löyhästi, ja elokuvassa alkuperäistekstin traagisempia kohtia on siloteltu huomattavasti. ==Lähteet== ==Aiheesta muualla== *Pieni merenneito Wikiaineistossa * - H. P. Paullin englanninkielinen käännös sadusta kokonaisuudessaan * – tanskankielinen alkuperäisversio sadusta kokonaisuudessaan Luokka:Seulonnan keskeiset artikkelit Luokka:H. C. Andersenin sadut
Persianparrotia

Persianparrotia eli parrotia eli rautapuu (Parrotia persica) on Pohjois- Iranissa kasvava erittäin kova puulaji. Se kasvaa myös muualla, mutta silloin se ei muodosta niin kovaa puuainesta. Puu kasvaa 15–25 metriä korkeaksi. Persianparrotian puumassan tiheys on noin 1,4 kg/dm³, eli se on vettä tiheämpää. Persianparrotiaa kasvatetaan koristekasvina ennen kaikkea sen loisteliaan syysvärin takia.Kew Gardens Viime aikoina puulajin säilymisestä on oltu huolissaan. Hakkuiden takia se on luokiteltu alavilla mailla silmälläpidettäväksi lajiksi.A list of woody species considered to be Near Threatened in the Caucasus == Lähteet == == Aiheesta muualla == * Suomen Lajitietokeskus: Persianparrotia – Parrotia persica * Kassu – Kasvien suomenkieliset nimet: Parrotia (Parrotia persica) * ITIS: Parrotia persica Luokka:Taikapähkinäkasvit Luokka:Puut
Suurimmat hitit 1983–88

Suurimmat hitit 1983–88 on joulukuussa 1988 ilmestynyt Yön ensimmäinen varsinainen kokoelma-albumi. Se sisältää materiaalia yhtyeen kaikilta siihenastisilta studioalbumeilta sekä pelkästään singleinä julkaistut kappaleet Kuorotyttö, Leijat ja Tää kesä. Kyseessä oli Yön ensimmäinen CD- muodossa ilmestynyt levy. Sen kannessa on sama Tampereen ylioppilastalolla otettu kuva kuin vuoden 1984 livealbumilla ...ja tapahtui niinä päivinä. == Kappaleet == # # # # # # # # # # # # # # # # # # == Lähteet == *YÖ: Suurimmat hitit 1983–88 Finnmusic. == Aiheesta muualla == * Suurimmat hitit 1983 - 88 discogs.com -sivustolla Luokka:Yön albumit Luokka:Vuoden 1988 kokoelma-albumit
Suurimmat hitit

Suurimmat hitit voi tarkoittaa seuraavia asioita: * ”Suurimmat hitit” (Lost) on televisiosarja Lostin jakso vuodelta 2007. == Musiikki == * Suurimmat hitit 1983–88 on Yön kokoelma-albumi * Suurimmat hitit (Mikko Alatalon albumi) * Suurimmat hitit (Pate Mustajärven albumi)
Lotus Notes

Lotus Notes on työryhmäohjelmisto, jota on kehitetty 1980-luvulta asti. Ohjelmisto sisältää muun muassa asiakirjanhallinnan, sähköpostin ja kalenterin. Notesiin voi myös ohjelmoida omia sovelluksia. IBM osti Lotus Softwaren vuonna 1995 ja sai sen tuotevalikoiman. IBM myi Lotuksen jäänteet 2019 intialaiselle HCLTechille.https://www.ibm.com/products/hcl-divestiture? Muun muassa tuomioistuinlaitos käyttää ohjelmistoon pohjautuvaa ratkaisua Haldia. == Aiheesta muualla == * Ohjelmiston verkkosivu == Lähteet == Luokka:IBM:n ohjelmistot Luokka:Ryhmätyösovellukset Luokka:Linux-ohjelmat Luokka:Windows-ohjelmat
Toinen puoliaika

Toinen puoliaika on vuonna 1989 ilmestynyt Yön kuudes studioalbumi. Singlenä siltä julkaistiin vain avausraita "Kaipaan luoksesi kotiin". Levyä pidetään yhtenä Yön heikoimmista, muun muassa Olli Lindholm on sanonut sen olevan yhtyeen huonoimman ja myös pysyvän sellaisena.Lindholm, Olli ja Rantanen, Ilpo: Yhden Yön tarina, s. 107–110, WSOY 2007. ISBN 978-951-0-32853-8. Albumi on viimeinen, jolla soittivat Yön alkuperäisjäsenet Juha Rauäng ja Veikko Lehtiranta, sekä myös viimeinen T. T. Oksalan tuottama yhtyeen levy. Albumi viipyi Suomen albumilistalla vain viikon ajan sijalla 33.Listat 1989 Populaarimusiikin museo Pomus. Viitattu 25.4.2015. == Taustaa == Albumin materiaali äänitettiin kahdessa osassa. Ensimmäinen studiosessio pidettiin lokakuussa 1988 Köyliön Tuiskulassa Esa "Nätsi" Rosvallin omistamalla vanhalla kansakoululla, jossa äänitykset tehtiin MTV:n mobiilistudiolla. Lindholmin mukaan tuottaja T. T. Oksala lähinnä nukkui, yhtyeen jäsenten keskittyessä saunomiseen, television katseluun ja muuhun levyntekoon liittymättömään puuhaan. Lopputuloksena oli vain 27 minuuttia musiikkia, joka albumille tarkoitetun materiaalin lisäksi sisälsi myös singlen B-puolen. Poko Rekordsin toimitusjohtaja Epe Helenius totesi nauhan kuultuaan sillä olevan vain yhden kelvollisen kappaleen ja päätti olla julkaisematta levyä, ennen kuin saataisiin parempaa materiaalia. Lopulta hän julkaisi singlenä kappaleen "Jestas sentään", joka oli coverversio Markku Aron 1970-luvun käännöshitistä. Olli Lindholm piti sitä Heleniuksen yrityksenä herätellä yhtyettä uusien kappaleiden levyttämiseen. Toinen sessio järjestettiin lopulta maaliskuussa 1989 Lempäälässä Mika Sundqvistin studiolla. Tällä kertaa valmiiksi saatiin kolme uutta kappaletta; "Kaipaan luoksesi kotiin", "Palapeli" ja "Surullinen mies". Albumi ilmestyi vihdoin kesäkuussa 1989. == Kappaleet == ;A-puoli # # # # # # ;B-puoli # # # # # # == Muusikot == *Olli Lindholm – laulu *Juha Mielonen – kitara *Jani Viitanen – kitara *Juha Rauäng – basso *Veikko Lehtiranta – rummut == Lähteet == *YÖ: Toinen puoliaika Finnmusic. ===Viitteet=== == Aiheesta muualla == * Toinen puoliaika discogs.com -sivustolla Luokka:Yön albumit Luokka:T. T. Oksalan tuottamat albumit Luokka:Vuoden 1989 albumit
Antaa soittaa

Antaa soittaa on vuonna 1991 ilmestynyt Yön seitsemäs studioalbumi. Se on yhtyeen ensimmäinen levy alkuvuodesta 1990 tapahtuneen hajoamisen jälkeen, jolloin alkuperäisjäsenet Juha Rauäng ja Veikko Lehtiranta lähtivät Yöstä. Uusina jäseninä ovat mukana basisti Jesu Hämäläinen ja rumpali Frogley eli Jukka Mänty-Sorvari. Singleinä levyltä julkaistiin kappaleet Vie mut minne vaan sekä Viivy aamukuuteen. == Taustaa == Olli Lindholmin erotettua talvella 1990 yhtyeestä Juha Rauängin ja Veikko Lehtirannan sekä kitaristi Juha Mielosen, oli hänen tarkoituksenaan koota Jani Viitasen kanssa uusi kokoonpano, joka tekisi vielä yhden levyn. Tämän jälkeen yhtyeen soittokamat, valot ja keikkabussi myytäisiin ja Yö lopettaisi toimintansa. Suunnitelma ei kuitenkaan toteutunut, koska yhtyeen kirjanpitäjä ilmoitti verovelkaa olevan yli 100 000 markkaa, jonka vuoksi Yön oli vielä aiheellista jatkaa. Yhtye oli velkaa myös levy-yhtiölleen Poko Rekordsille, joka oli avustanut valosetin hankinnassa.Lindholm, Olli ja Rantanen, Ilpo: Yhden Yön tarina, s. 111–117. WSOY 2007. ISBN 978-951-0-32853-8. Tulevan albumin materiaalia alettiin äänittämään syksyllä 1990 ja studiotyöskentelyä jatkettiin vielä seuraavana keväänä. Frogleyn ja Hämäläisen lisäksi mukana oli myös nuori kosketinsoittaja Mikko Kangasjärvi. Hänen oli aluksi tarkoitus soittaa vain levyllä, mutta myöhemmin Kangasjärvi tuli mukaan myös kiertuekokoonpanoon ja Yön vakituiseksi jäseneksi. Jussi Hakulinen puolestaan teki jälleen yhtyeelle kappaleita, ensimmäistä kertaa sitten vuoden 1985. Muita sanoittajia albumilla olivat Hakulisen ja Lindholmin lisäksi tamperelainen kuntosaliyrittäjä ja harrastelijamuusikko Ari Ahonen, Juice Leskinen sekä salanimeä Mr. Spirit käyttänyt Mika Sundqvist. Antaa soittaa ei ollut suuri myyntimenestys, se nousi Suomen albumilistalle vain viikon ajaksi sijalle 33.Listat 1991 Populaarimusiikin museo Pomus. Viitattu 27.4.2015. Levyllä oli kuitenkin myöhemmin suosituksi tulleita kappaleita, kuten singlenäkin julkaistu Vie mut minne vaan, joista lopulta alkoi Yön uusi nousu. == Kappaleet == ;A-puoli # # # # # # ;B-puoli # # # # # == Muusikot == ;Yö *Olli Lindholm – laulu *Jani Viitanen – kitara ja taustalaulu *Jesu Hämäläinen – basso *Frogley – rummut ja taustalaulu *Mikko Kangasjärvi – kosketinsoittimet, haitari ;Vierailijat *Jyrki Ahola – trumpetti (B1) *Minna Kuivasmäki – tenorisaksofoni (B1) *Veli- Matti Miettinen – pasuuna (B1) *Jari Yliaho – taustalaulu (B2) == Lähteet == *Yö: Antaa soittaa Finnmusic. *Antaa soittaa-albumin kansilehti ===Viitteet=== == Aiheesta muualla == * Antaa soittaa discogs.com -sivustolla Luokka:Yön albumit Luokka:Vuoden 1991 albumit Luokka:Jani Viitasen tuottamat albumit
Tänä yönä

Tänä yönä on vuonna 1992 ilmestynyt Yön kahdeksas studioalbumi. Se sisältää seitsemän coverversiota 1970–1980-lukujen vaihteen suomalaisten punkyhtyeiden kappaleista sekä uuden version Yön debyyttialbumin Varieteen (1983) kappaleesta Ei voi elää rakkaudesta. Ajatus levystä syntyi Kouvolassa, jossa keikkapaikan takahuoneessa soi kaiuttimista sama diskomusiikki kuin tanssilattialla. Kitaristi Jani Viitanen sai "paskana" pitämästään musiikista idean tehdä punklevy, jossa yhtye versioisi kunnianosoituksena alkuaikojensa innoittajia.Lindholm, Olli ja Rantanen, Ilpo: Yhden Yön tarina, s. 124. WSOY 2007. ISBN 978-951-0-32853-8. Se nousi Suomen albumilistalla sijalle 30 viikolla 10/1992.Listat 1992 Populaarimusiikin museo Pomus. Viitattu 27.4.2015. == Kappaleet == Kappaleiden alkuperäiset esittäjät: Pelle Miljoona Oy (1), Woude (2), Problems? (3), Ratsia (5), Pelle Miljoona & 1980 (6), Hymy Taskinen & Co (7) ja Rudi (8). # # # # # # # # == Muusikot == ;Yö * Olli Lindholm – laulu * Jani Viitanen – kitarat, taustalaulu * Jesu Hämäläinen – basso * Frogley – rummut, laulu (7) * Mikko Kangasjärvi – kosketinsoittimet ;Vierailijat *Vesa Hyrskykari – saksofoni (5) == Lähteet == *YÖ: TÄNÄ YÖNÄ Finnmusic. *TÄNÄ YÖNÄ Likaiset Legendat. ===Viitteet=== == Aiheesta muualla == * Tänä yönä discogs.com -sivustolla Luokka:Yön albumit Luokka:Cover-albumit Luokka:Vuoden 1992 albumit Luokka:Jani Viitasen tuottamat albumit
Região Norte

Região Norte on Portugalin pohjoisin hallintoalue. Sen suurin kaupunki on Porto. Alueen pinta-ala on 21 278 km² ja väkiluku 3 689 682 (2011). Região Norte on yksi NUTS II:n määrittelemistä Manner-Portugalin viidestä alueesta. Se jaetaan edelleen pienempiin alueisiin: * Alto Trás-os-Montes * Ave * Cávado * Douro * Entre Douro e Vouga * Grande Porto * Minho-Lima * Tâmega ==Lähteet== == Aiheesta muualla == Luokka:Portugalin alueet
Ján Lašák

Ján Lašák (s. 10. huhtikuuta 1979 Zvolen, Tšekkoslovakia) on slovakialainen jääkiekkomaalivahti, joka oli Slovakian ensimmäisessä maailmanmestarijoukkueessa 2002 ja pronssijoukkueessa 2003. Lašák edusti Slovakian maajoukkuetta myös kotikisoissa 2011, mutta ei pelannut kisoissa otteluakaan. Lašák pelasi kaudella 2010–2011 SM-liigassa Helsingin Jokereissa. Hän on pelannut myös NHL:ssä Nashville Predatorsin riveissä. Hän on naimisissa Andrean kanssa. Heillä on kaksi lasta, poika Ján ja tytär Lilien (syntynyt 2005). Kaudella 2011–2012 Lasak pelasi Venäjän KHL-liigassa Amur Habarovskin joukkueessa. ==Lähteet== * Luokka:Slovakialaiset jääkiekkomaalivahdit Luokka:Nashville Predatorsin varaamat pelaajat Luokka:Jääkiekon maailmanmestarit Luokka:Vuonna 1979 syntyneet Luokka:Elävät henkilöt
Kreivisota

Kreivisota () oli Tanskassa vuosina 1533–1536 käyty sisällissota, jonka seurauksena Tanskassa tehtiin uskonpuhdistus. Sodassa olivat vastakkain hansakaupunki Lyypekin tukema luterilainen porvaristo ja aateliston tukema Tanskan kuningas Kristian III. Myös Ruotsi liittyi sotaan, kun Lyypekki ja hansaliitto julistivat sodan Tanskalle ja Ruotsille. ==Taustaa== Uskonpuhdistuksen jälkeen Tanska jakautui uskonnollisesti kahtia: toisena puolena oli luterilaiset porvaristo ja talonpojat ja toisena katolinen aatelisto. Tämän seurauksena aatelisto päätti vuonna 1533 kuningas Fredrik I:n kuoleman jälkeen asettaa maahan väliaikaishallituksen. Vaihtoehtona oli Fredrikin pojan, luterilaisen Kristianin nousu valtaan. Kristian oli myös Holsteinin herttua. Aatelistoa vastaan alkoi kapina, jota tuki Lyypekin hansakaupunki. Kapinallisten ja Lyypekin tavoitteena tavoitteena oli nostaa Tanskan kuninkaaksi Kalmarin unionin sisällissodassa vuonna 1523 asemansa menettänyt entinen kuningas Kristian II ja tehdä Kööpenhaminasta ja Malmöstä hansakaupunkeja. ==Sodan tapahtumat== Kapinallisten ja Lyypekin joukkoja johti Oldenburgin kreivi Kristofer, jonka mukaan sota on saanut nimensä. Kristofer hävitti ja ryösti Holsteinia. Hänen joukkonsa saartoivat ja valtasivat Kööpenhaminan, ja myöhemmin hän valtasi Själlannin sekä Malmön ja Skånen. Holsteinin herttua Kristian aloitti sotaretken Kristoferia vastaan. Jyllannin korkein aatelisto ja piispat tukivat Kristianin nousua uudeksi kuninkaaksi. Vuonna 1534 Tanskan rigsraad valitsi Kristianin Tanskan kuninkaaksi. Hän valtasi maata Kristoferilta ja työnsi tämän joukot Pohjois-Jyllannin Aalborgiin. Kristianin joukot valtasivat Ålborgin vuonna 1535 ja järjestivät kaupungissa verilöylyn. Ruotsi liittoutui Kristianin kanssa ja piiritti Malmön, Landskronan ja saartoi Själlannin. Kööpenhaminan saartaminen pakotti Kristoferin antautumaan heinäkuussa 1536 ja Kristian otti koko Tanskan näin haltuunsa. ==Sodan seuraukset== Sodan päätti Hampurin rauhansopimus vuonna 1536. Sodan seurauksena Lyypekki ja hansaliitto menetti ylivaltansa Itämeren kaupankäynnissä, vaikka se säilytti joitakin etuoikeuksia. Lyypekki sai Bornholmin saaren 50 vuodeksi korvaukseksi sodan aiheuttamista kustannuksista. Kristofer palasi takaisin Oldenburgiin ja joutui lupaamaan, että ei enää koskaan tulisi Tanskaan. Kuningas Kristian III perusti Tanskaan luterilaisen kirkon ja määräsi sen myös Norjan uskonnoksi. ==Lähteet== * * Luokka:1500-luvun sodat Luokka:1530-luku Luokka:Euroopan valtioiden sisällissodat Luokka:Tanskan historia Luokka:Lyypekin historia Luokka:Ruotsin sodat Luokka:Suomen sodat Luokka:Skånen historia Luokka:Uskonpuhdistus
Oldenburg

Oldenburg on kaupunki Saksan Ala-Saksin osavaltiossa Huntejoen varrella (pit. 189 km), josta on kanavan kautta yhteys Emsiin. Vuoden 2011 väestönlaskennassa siellä oli 157 267 asukasta. == Historia == Oldenburg mainitaan ensi kerran 1108, ja kaupunkioikeudet se sai vuonna 1345. Oldenburg oli 1100-luvulta saksalainen kreivikunta, jonka kreivistä Kristianista tuli Tanskan kuningas vuonna 1448. Oldenburgista tuli vuonna 1777 herttuakunta ja suurherttuakunta vuonna 1815. Oldenburgin kaupunki oli Oldenburgin osavaltion pääkaupunki vuodesta 1918 alkaen kunnes vuonna 1946 se liitettiin Ala-Saksiin. Oldenburgin yliopisto on perustettu vuonna 1973. == Lähteet == == Aiheesta muualla == *
Alto Trás-os-Montes

Alto Trás-os-Montes on Portugalin Região Norteen kuuluva ala-alue. Sen pinta- ala on 8 168 km² ja väkiluku noin 204 381 (2011). == Kunnat == *Alfândega da Fé *Boticas *Bragança *Chaves *Macedo de Cavaleiros *Miranda do Douro *Mirandela *Mogadouro *Montalegre *Murça *Valpaços *Vila Pouca de Aguiar *Vimioso *Vinhais ==Lähteet== == Aiheesta muualla == Luokka:Portugalin alueet
Região Centro

Região Centro on Keski-Portugalin suuralue, yksi mannermaan viidestä EU:n NUTS II -alueesta. Sen pääkaupunki on Coimbra. Alueen pinta-ala on 28 462 km² ja väkiluku 2 327 755 (2011). == Ala-alueet == *Baixo Mondego *Baixo Vouga *Beira Interior Norte *Beira Interior Sul *Cova da Beira *Dão-Lafões *Pinhal Interior Norte *Pinhal Interior Sul *Pinhal Litoral *Serra da Estrela *Oeste *Médio Tejo ==Lähteet== == Aiheesta muualla == *